Notum sit omnibus hominibus, tam futuris quam præsentibus, quod comes Theobaldus Blesensium, Odoni duci Burgundiæ apud Angutinam fecit hominium, et cognovit, quatinus abbatia Sancti-Germani Autissiodorensis de feodo ducis erat et tenebat, et Chelulciæ erant cum omnibus appendiciis suis, et Merlenneum castrum, cum omnibus appendiciis, et Arvicum castrum cum omnibus appendiciis suis, et castrum Sancti-Florentini cum omnibus appendiciis, et comitatus Trecarum totus, et ipsas Trecas de feodo ducis tenebat, et Rutiscum castrum quod est situm super aquam nomine Angion. Testes ex parte Theobaldi: Guido, comes de Barro, homo suus; Odoinus de Vandeuvra, homo suus; Vautherius de Berno, miles suus; dominus Henricus, filius comitis Theobaldi; Golbertus de Firmitate, homo suus; dominus Bucius de Arivio. Testes ex parte ducis Odonis homines sui: Villermus de Marenniaco; Aymo de Divione; Poncius de Frollesio; Raimundus de Granceio, et Golbertus fratres ejus; Hugo de Chavalcheia; Girardus de Castellione. Acta sunt hæc anno ab Incarnatione Domini millesimo centesimo quadragesimo tertio.